text: En lur i overhalingsbanen
  06 februar 2011 kl. 08.44
  En 47-årig mand fra Kolding var så fuld og træt søndag morgen, at han ikke orkede at køre længere. Han parkerede derfor sin bil på mortorvejen.
  Bilisterne på motorvejen ved Christiansfeld fik sig en grim overraskelse da de kom kørende søndag morgen ved fem tiden.
  En 47-årig mand fra Kolding havde parkeret sin bil i overhalingsbanen, hvor han lå bag i bilen og sov sin brandert ud. Der var hverken lys eller katastrofeblink på bilen.
  Manden havde drukket tæt og hans forklaring var, at han ikke var i stand til at køre længere. Han sov sin brandert ud i detentionen og bliver nu sigtet for spirituskørsel.
  